als_Latn dik_Latn sna_Latn
Kuvend, nesër seanca e fundit e këtij sesioni parlamentar
- 2403 Lexime
- (14:58 , 23/12/2014)
- 0 Komente
TIRANE - Kuvendi mblidhet të mërkurën në seancën plenare, që është dhe e fundit për këtë sesion, ndërsa pritet me interes qëndrimi i opozitës nëse do t’i bashkohet jetës parlamentare.
Rendi i ditës i Kuvendit përfshin diskutimin e disa projektligjeve, si dhe votimin e disa çështjeve të tjera. Mes tyre veçohen ndryshimet në ligjin “Për huamarrjen shtetërore, borxhin shtetëror dhe garancitë shtetërore”; ato në ligjin “Për vlerësimin e ndikimit në mjedis”, ndryshimet në ligjin e ‘prokurimit publik’, etj.
Gjithashtu, Kuvendi pritet të miratojë dhe tre kandidaturat për anëtarë të Bordit të Agjencisë së Mbikëqyrjes Financiare dhe të Drejtorit e Nëndrejtorit të Përgjithshëm Ekzekutiv të AMF-së; miratimin e kandidaturave për anëtar të Këshillit Mbikëqyrës të Bankës së Shqipërisë; pr/rezolutën “Për njohjen dhe forcimin e rolit të shoqërisë civile në procesin e zhvillimeve demokratike të vendit”, si dhe pr/vendimin “Për mënyrën e trajtimit të deputetëve”.
(er.nu/BalkanWeb)
als_Latn glg_Latn unk als_Latn als_Latn als_Latn als_Latn dan_Latn